cyanic-selkie/wikianc huggingface dataset:
Նիհարողը (վեպ)
Մտահղացումից մինչև հրատարակում
Վեպի աշխատանքային վերնագիրն էր «Գնչուական թխվածքը» (Gypsy Pie)։ Արդյունքում այն դարձավ 27-րդ գլխի անվանումը ։ Գիրքը նվիրված էր Ռիչարդի կնոջը՝ Քլաուդիա Ինես Բախմանին ։ Վեպում գործում են մոտավորապես 60 կերպարներ ։ Քրեագետ Ռիչարդ Ջինելլին նաև հայտնվում է «Մութ աշտարակը» ցիկլում, որպես Բալլազարի ձեռքի տակի նարկոբարոններից մեկը ։ Ջինելլին հանդիպում է նաև «Բույսը» պատմվածքում, որտեղ նա «Երեք եղբայր» ռեստորանի տերն է, «Բույս»-ում՝ «Չորս հայրեր» ։ 1985 թվականի սեպտեմբերին վաճառվեց «Նիհարող»-ի 2,5 միլիոն օրինակ, իսկ ութ շաբաթ անց, այդ ցուցանիշը բարձրացավ մինչև 3 միլիոն 50 հազարի ։ Աուդիոգիրքը, որը հնչյունավորվել է Ջո Մանտենյայի կողմից, դուրս եկավ Penguin Audiobooks CD սկավառակների վրա 2009 թվականի փետրվարին ։ Գրքի եռեսնամյակին թողարկվեցին գրքի դելյուքս տարբերակի 26 օրինակները՝ Լես Էդվարդսի նկարազարդումներով և Ջոննի Մեյնսի մեջբերումներով։ Այդ պատճենները ստորագրվեցին հենց Քինգի կողմից ։ 2016 թվականից վեպի հրատարակման իրավունքները պատկանում են Scribner հրատարակչությանը ։
Խաբեության բացահայտում
Վեպի հակառակ կողմում պատկերված էր Ռիչարդ Մենյուելը՝ Քինգի գրական գործակալի՝ Կիրբի ՄակՔոուլի ընկերը։ Նա Մինեսոտայում գտնվող Սենտ Փոլ քաղաքից ոչ հեռու զբաղվում էր տների շինարարություններով։ ՄակՔոուլին հատուկ ման էր գալիս այնպիսի մարդու, ով կապրեր խորը տեղերում, Նյու Յոքից հեռու, որպեսզի նվազեցվի նրան ճանաչելու հավանականությունը։ Մենյուելը շատ էր ուրախացել իր դերի համար։ Ընկերների և ծանոթների կողմից նրա և Բախմանի միջև գրելաոճի նմանության մասին զանգերի հոսանքը երկար ժամանակ չէին դադարում գրքի դուրս գալուց հետո։ Ստեղծագործությունը հետաքրքրություն առաջացրեց Բախմանի նախկին աշխատանքների նկատմամբ, որոնց մեծամասնությունը վեց ամիս անց հայտնվեցին վաճառքում, որն անսովոր էր համեմատաբար անհայտ հեղինակի համար։
Շուտով որոշ ընթերցողներ Բախմանին սկսեցին ուղարկել վատ նամակներ այն մեղադրանքներով ու սպառնալիքներով, որ նա պատճենում է Սթիվեն Քինգի ժանրը։ Որոշները մտածեցին՝ արդյոք Քինգն ու Բախմանն իրականում նույն մարդիկ են։ Այդ հարցը քննարկվեց բազմաթիվ թոք-շոուներում, այդ թվում նաև «Բարի առավոտ, Ամերիկա» հեռուստահաղորդման շրջանակներում։ Սթիվենը չէր մասնակցում այդ քննարկումներին և մի քանի հարցազրույցներում ասաց, որ հանդիպել է Ռիչարդի հետ։ Ըստ իր նկարագրության՝ նա մարդամոտ չէր, զբաղվում էր հավերի արտադրությամբ և իբր չէր ցանկանում գործ ունենալ լրագրողների հետ։ «Խեղճ․․․ Միայնակ, անճոռնի շան տղա», Քինգը նկարագրեց նրան։ Գրախանութների ցանցի ներկայացուցիչ Բ․ Դալթոնը զանգահարեց գրքի New American Library հրատարակչությանը և խոստացավ վեպի 30,000 օրինակ, եթե հրատարակչությունը հաստատի բամբասանքները։
Գաղտնիքը կարողացավ բացահայտել Սթիվեն Փ․ Բրաունը՝ Վաշինգտոնի գրախանութի աշխատակիցը։ Լինելով Քինգի մեծ երկրապագու՝ նա նաև կարդաց Բախմանի բոլոր գրքերը։ Նրա մոտ կար «Նիհարող»-ի գովազդային օրինակը, որը վաճառքի էր հանվել գրքի պաշտոնական թողարկումից մի քանի ամիս առաջ։ Բրաունը 80%-ով վստահ է, որ երկու հեղինակներն իրականում մեկ անձ են։ Նրանք արվեստի ոճը միայն կիսում են ավելի ողբերգական վերջաբանները ։ Գրքի տեսարաններից մեկում գլխավոր հերոսը տեղի ունեցածը համեմատեց Քինգի վեպի հետ, ինչպես նաև տեքստի որոշ մասեր ընդգծված էին, ինչը ևս մեկ անգամ կասկածել էին տալիս հեղինակի ինքնության մասին ։ Սթիվենն ուղևորվեց Կոնգրեսի գրադարան, որտեղ պահվում են հեղինակային իրավունքների բոլոր փատաթղթերը և ստուգեց, թե ում են պատկանում Բախմանի առաջին չորս վեպերի իրավունքները։ Համարյա բոլորում առկա էր Կիրբի ՄակՔուոլի քոփիրայթը, իսկ «Կատաղություն» վեպում նշված էր Քինգը։ Անելով հանցանշանների պատճենները՝ կլերկը այն նամակով ուղարկեց Քինգին, թե արդյոք նա դեմ կլինի, եթե Բրաունը բացահայտի այդ փաստերը թերթերից մեկին։ Երկու շաբաթ անց, Բրաունի խանութում հնչեց մի զանգ․ «Սթիվ Բրաուն, Սթիվեն Քինգն է։ Այսպիսով, մենք երկուսս գիտենք, որ Բախմանը ես եմ, եկեք որոշենք հարցը․․․ Խոսե՞նք»։
Քինգը ուրախ էր, որ նրան բացահայտեց անհայտ երկրպագուն, այլ ոչ թե սենսացիա փնտրող լրագրողները ։ Բրաունը երեք օր շարունակով հեռախոսով շփվում էր գրողի հետ՝ պատասխանները ձայնագրելով։ «Քինգը հանգիստ էր և անընդհատ կատակում էր։ Նա ամենևին էլ չտխրեց այն բանի պատճառով, որ ես պատմեցի իր գաղտնիքի մասին»։ Հարցազրույցը թողարկվեց The Washington Post թերթում։ Ե՛վ Բրաունի հարցերը, և՛ Քինգի պատասխանները հնչում էին չափից դուրս կոպիտ և ցինիկ։ Քլերկը ամեն ինչում մեղադրում էր թղթակիցներին, իբրև իր հոդվածը աղավաղելու համար։ Դեպքում պարզություն մտցնելու համար կարող էր լինել ձայնագրության շղթա, որը Բրաունը պատահականորեն ջնջել էր։ Քինգը կոնֆլիկտի մեջ չմտավ ։ 1985 թվականի փետրվարի 9-ին Bangor Daily News-ում, իր փոխանցմամբ հրատարակվեց «Կեղծանունը գաղտնի պահեցին Սթիվեն Քինգի հինգ վեպերը» անվանմամբ։ Բրաունի հարցազրույցը տեղ գտավ Քինգի «Վախի թագավորություն» ժողովածուի գրական ուրվագծում ։
Այդ դեպքերից հետո վաճառքները բարձրացան տասն անգամ՝ 28 օրինակից մինչև 280 հազար ։
Քննադատություն
1985 թվականի հոկտեմբերին գրողի միանգամից չորս աշխատանքներ մտան «Նյու Յորք Թայմս»-ի բեսթսելլերների ցուցակ․ «Նիհարողը», «Կմախքների խումբը», «Թալիսմանը» և «Բախմանի գրքերը»։ Ինչպես նաև «Նիհարողը» հասավ աղյուսակի առաջին հորիզոնական և այնտեղ մնաց 41 շաբաթ շարունակ ։ Time-ը այն դրեց հեղինակի այն գրքերի ցանկի 9-րդ տեղում, որոնք ունեն շարունակության կարիք ։ Վեպը դրական արձագանքներ ստացավ հեղինակային գրքերի ակումբներից մեկի՝ «Գրական գիլդիա»-ի կողմից ։ Պատրիկ Թեգարթը՝ Cox News Service-ի ստեղծողը գրեց, որ Ռիչարդ Բախմանի անունը կարող է մոլորության մեջ գցել ընթերցողներին։ Գնչուական անեծքը և զզվելի կերպարանափոխումները լի են քինգական ոճով ։ Լրագրող Վադիմ Էռլիխմանը ընգծեց երջանիկ վերջաբանի բացակայությունը և ենթադրեց, որ վեպը նշանավոր է միայն այն բանի համար, որ դրա շնորհիվ, Քինգը կարողացավ ազատվել իր նմանակից ։
Դևիդ Ֆիննիսը՝ Examiner.com-ի ստեղծողը գրեց, որ գրքի սարսափը հրաշալի արդյունավետ կերպով փոխանցվում է իր պարզությամբ։ Մշտապես քաշ կորցնելը ստեղծագործությանը տալիս է «ժամանակի վրա մրցաշար»-ի գծեր, և նույնիսկ անառողջ սնունդը լավագույն դեպքում դանդաղեցնում է գործընթացը։ Բոլորից ամենակենդանի կերպարը համարվեց Ջինելլին։ Նրա կողմից գնչուական խմբավորման պաշարումը գրքի ամենագլխավոր մասերից է։ Չնայած նրան, որ գնչուները վեպում ներկայացվում են որպես անտագոնիստներ, սակայն իրենց վենդետտան Հալլեքի հետ արդարացված է։ Թույլ կողմերին վերագրեց Լինդայի կերպարի ոչ լիարժեք բացատրությունը և վիճելի վերջաբանը ։
Ջորջ Բիմը Բիլլի Հալլեքին համեմատեց «Մեռյալ տարածք»-ի Ջոնի Սմիթի հետ։ Նա նույնպես համարվում է ճակատագրի զոհ ։ Ուրիշ հեղինակներ նրան ավելի բացասական վերաբերվեցին։ Ջեմս Սմիթը, «The Guardian»-ի տեսաբանը նրան անվանեց «լիարժեք հիմար», ով իր գործողությունների համար մեղադրանքները չի ընդունում։ Կնոջ մահվան քավման փոխարեն նա իր նպատակներին հասնելու համար օգտագործում է մաֆիան և իր բոլոր անհաջողություններում մեղադրում է կնոջը։ Վեպի վերջին էջերում նա այնքան էլ անձնուրաց չի գտնվում և որոշում է անցնել ապաշխարման ուղին՝ ինքնաոչնչացումով։ Չնայած նրան, որ Քինգը հաճախակի էր օգտագործում անհամակրելի պրոտագոնիստների թեմատիկան, այդ թվում նաև «Քերրին», «Լուիս Կրիդը», «Ջեք Թորենսը», այնուամենայնիվ Բիլլի Հալեքը մեկ քայլ առաջ է նրանցից։ Նույնիսկ գլխավոր հերոսի անմեղ դուստրն է պատժվում իր էգոիստական գործողությունների պատճառով։ «Անկեղծ ասած ես ուզում եմ, որ նա տանջվեր։ Գործողությունից հաճույք ստանալ կարելի է միայն այդ տեսանկյունից»։ Վեպի վերջաբանը տեսաբանին թվաց մութ ու ցուրտ՝ առանց ետդարձի ճանապարհի հույսի ։
Էկրանավորում
Պրոդյուսեր Դինո դե Լաուրենցն առաջարկեց Սեմ Ռեյմիին ադապտացնել «Նիհարող»-ի թատերական ներկայացումը, սակայն դրա փոխարեն նա զբաղեցրեց «Չարագույժ մեռյալները 2» ֆիլմի ռեժիսորի պաշտոնը ։ Վեպն էկրանավորվեց 1996 թվականին, ռեժիսոր Թոմ Հոլադի կողմից ։ Կինոթատրոններում պրեմիերան տեղի ունեցավ հոկտեմբերի 25-ին ։ Բիլլի դերակատարն էր Ռոբերտ Ջոն Բերքը, Ջինելլիինը՝ Ջո Մատենյան ։ Ինքը՝ Սթիվեն Քինգը, նկարահանվեց Բանգորի դեղագործ-բժշկի էպիզոդիկ դերը։ Քննադատական կարծիքներն այդքան էլ դրական չէին ։ Rotten Tomatoes ագրեգատորի կայքում ֆիլմի վարկանիշը 100-ից կազմում է 16% ։ 14 Միլիոն բյուջեի առկայության դեպքում ֆիլմի շահույթը կազմեց 15 միլիոն դոլարից մի քիչ ավել ։ Առաջին ուիքենդը ֆիլմին բերեց 5,6 միլիոն դոլար։ Երկու շաբաթ վարձույթում մնալուց հետո այն լքեց թոփ տասնյակը ։ «Նիհարողը» առաջադրվեց «Սատուրն» մրցանակաբաշխության «Լավագույն դիմահարդարում» կատեգորիայում ։ Ֆիլմի կարգախոսն է՝ «Թող, որ անեծքը համապատասխանի հանցագործությանը» ։
Քինգը դժգոհ մնաց ստացված ժապավենից, այդ պատճառով որոշ տեսարաններ կրկին նկարահանվեցին և ֆիլմի թողարկման օրը հետաձգվեց մի քանի օր ուշ։ Ջորջ Բիմի կարծիքով, գործողությունների քանակով վեպն ավելի շատ հիշեցնում էր պատմվածք, այդ պատճառով էկրանավորման համար անհրաժեշտ էր աշխատել սցենարի վրա, սակայն բնօրինակից յուրաքանչյուր շեղում դուր չէր գալիս գրողին։ Արդյունքում ֆիլմը փորձելով դուր գալ բոլորին՝ ոչ ոքի չգոհացրեց ։ Կինոնկարի գլխավոր թերությունները համարվեցին ինչպես գեր, այնպես էլ նիհար Հալլեքի տարբերակը։ Առաջինում նկատելի են լատեքսային հավելյալ կտորներ, իսկ երկրորդում դերասանը հյուծված չէր երևում ։
Կոկչետավի մարզ
Կոկչետավի մարզ, Ղազախստանի կազմում։ Կազմվել է 1944 թվականի մարտի 16-ին։ Տարածությունը՝ 78, 1 հազար կմ2, 617 հազար բնակչություն (1979)։ Ունի 16 վարչական շրջան, 4 քաղաք, 7 քաղաքատիպ ավան։ Կենտրոնը՝ Կոկչետավ։ 1958 թվականի հոկտեմբերի 28-ին պարգևատրվել է Լենինի շքանշանով։ Գտնվում է Ղազախստանի հյուսիսային մասում, Արևմտա-Սիբիրական հարթավայրի և Ղազախական մանրաբլուրների սահմանում։ Մակերևույթի մեծ մասը բլրաշատ է։ Կլիման խիստ ցամաքային է։ Հուլիսի միջին ջերմաստիճանը 19-20 °C է, հունվարինը հյուսիսում՝ -19 °C, հարավում՝ -16 °C, տարեկան տեղումները հյուսիսում՝ 280-300 մմ, հարավ-արևելքում 239 մմ, լեռներում՝ 400 մմ։ Բնորոշ են հարավարևմտյան չոր քամիները։ Ունի նոսր գետային ցանց։ Ծայր հյուսիսում հոսում է Իշիմ գետը։ Գետերի վրա կառուցված են ջրամբարներ։ Կան աղի և քաղցրահամ շատ լճեր։ Տարածված են տափաստաններն ու անտառատափաստանները։ Անտառածածկ է 300 հազար հեկտարը։ Կենդանական աշխարհին բնորոշ են գայլը, աղվեսը, ճագարամուկը, նապաստակը, թռչուններ։ Կլիմայավարժեցված է մշկամուկը։
Կոկչետավի մարզում բնակվում են ղազախներ (23%), ռուսներ (40%), ուկրաինացիներ, գերմանացիներ, բելառուսներ, թաթարներ, մորդվաներ և այլք։ Միջին խտությունը 1 կմ² վրա 7, 8 մարդ է։ Քաղաքային բնակչությունը 33% է (1975)։ Քաղաքներն են՝ Կոկչետավը, Շչուչինսկը, Կրասնոարմեյսկը, Ստեպնյակը։ Գերիշխում է անջրդի հողագործությունը, մսակաթնատու և մսաբրդատու անասնապահությունը։ Զարգացած են գյուղատնտեսական հումքի վերամշակման ճյուղերը, մետաղամշակումը։ Մշակում են հացահատիկ, կերային, մասամբ՝ տեխնիկական կուլտուրաներ, բանջարեղեն, կարտոֆիլ։ Զարգացած է խոշոր եղջերավոր անասնապահությունը։ Երկաթուղիների երկարությունը 896 կմ է, ավտոճանապարհներինը՝ 7, 7 հազար կմ։ Կոկչետավի մարզում կա մանկավարժական ինստիտուտ, 516 մասսայական գրադարան, 373 ակումբ, 2 թանգարան, մարզային 2 թերթ։
Կատեգորիա:Ղազախստանի մարզեր
Ղազանչի (Ջանիկի գավառ)
Ղազանչի, գյուղ Օսմանյան կայսրությունում, Տրապիզոնի վիլայեթի Ջանիկի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Մասդոնկ
Մասդոնկ (Maasdonk ), համայնք Նիդերլանդների Հյուսիսային Բրաբանտ մարզում։ Տարածքը 37,23 կմ² է, բնակչությունը՝ 11.281 (2011 թ.)։ Մեկ շնչի տարեկան միջին եկամուտը 12.800 եվրո է։
Կատեգորիա:Հյուսիսային Բրաբանտի համայնքներ Կատեգորիա:1993 թվականին հիմնադրված բնակավայրեր
Խեյվանի
Խեյվանի կամ Ամզարա (աբխազ.` Амзара, վրաց.` ხეივანი), գյուղ Աբխազիայի Գագրայի շրջանում, Գագրայից 22 կմ հյուսիս-արևմուտք։ Գտնվում է ծովի մակարդակից 50 մ բարձրության վրա։
Բնակչությունը
1959 թվականի տվյալներով գյուղն ուներ 3040 բնակիչ` հիմնականում հայեր, վրացիներ, ռուսներ, ինչպես նաև էստոնացիներ։ 1989 թվականին այնտեղ բնակվում էր 3096 մարդ , գերակշռում էին հայերն ու ռուսները ։
2011 թվականին արված հաշվառումներով, բնակչության քանակը կազմել է 1303 մարդ, որից 1029 (79,0%) - հայեր, 124 (9,5%) - ռուսներ, 118 (9,1%) - աբխազներ, 8 (0,6%) - հույներ, 6 (0,5%) - ուկրաինացիներ, 3 (0,2%) - վրացիներ և 15 (1,2%) - այլ ազգերի ներկայացուցիչներ ։
Գյուղացիներն զբաղվում են ծխախոտի, եգիպտացորենի և ցիտրուսային կուլտուրաների մշակությամբ, այգեգործությամբ, անասնապահությամբ և շերամապահությամբ։ Խորհրդային տարիներին գյուղն ուներ երկու միջնակարգ դպրոց և ակումբ-կինո, գործում էր պիոներական ճամբար։
Հայերն ու վրացիները եկել են 1937 թվականին` շրջակա գյուղերից։
1992 թվականին, Աբխազիայի կառավարության կողմից, գյուղը վերանվանվել է Ամզարա։
Ծանոթագրություններ
Կատեգորիա:Բնակավայրեր այբբենական կարգով Կատեգորիա:Աբխազիայի հայաբնակ գյուղեր Կատեգորիա:Աբխազիայի գյուղեր
Սամվել Շուքուրյան
Սամվել Կիմի Շուքուրյան, հաշվողական տեխնիկայի և տեղեկագիտության բնագավառի գիտնական։ Ֆիզիկամաթեմատիկական գիտությունների դոկտոր (1990), պրոֆեսոր (1993), Հայաստանի գիտությունների ազգային ակադեմիայի ակադեմիկոս (1996)։
Հայաստանի գիտության վաստակավոր գործիչ Կիմ Շուքուրյանի որդին է, Հայաստանի վաստակավոր բժիշկ Արթուր Շուքուրյանի եղբայրը։
Կենսագրություն
1972 թվականին ավարտել է Երևանի պոլիտեխնիկական ինստիտուտը։ 1972-1993 թվականներին աշխատել է Երևանի մաթեմատիկական մեքենաների ինստիտուտում, 1977 թվականից, միաժամանակ, Երևանի պետական համալսարանում, 1993-2007 թվականներին` ալգորիթմական լեզուների ամբիոնի վարիչ, 2007 թվականից` տեղեկատվական տեխնոլոգիաների կրթական և հետազոտական կենտրոնի գիտական ղեկավար և տեղեկատվական համակարգերի ամբիոնի վարիչ, 1997 թվականից աշխատում է ամերիկյան բարձր տեխնոլոգիաների ընկերությունների պատվերներով, 2000-2011 թվականներին` Virage Logic Corporation-ի ներդրած թեսթավորման և վերանորոգման ծրագրի տնօրեն, 2011 թվականից` Synopsys, Inc-ի ներդրած թեսթավորման և վերանորոգման բաժնի ավագ կառավարիչ ։
Գործունեություն
Շուքուրյանը զարգացրել է ծրագրերում ոչ էական անցումների օպերատորների և չվերասերված օպերատորների տեսությունը, ստացել այդ հիմնախնդիրների ճշգրիտ լուծումը ծրագրերի լայն դասի համար, առաջադրել հաշվողական համակարգերի միկրոծրագրային հարմարեցման սկզբունքներ, կառուցել տեսություն, որի ալգորիթմների և մեթոդների հիմքում ընկած են ցածր մակարդակի զուգահեռացումը, ազատ ցիկլերի և պրոցեսորի ներքին պաշարների օգտագործումը։ Մշակել է նոր մոտեցումներ և արդյունավետ ալգորիթմներ էլեկտրոնային սարքերի և համակարգերի թեսթավորման և վերանորոգման վերաբերյալ։ Առաջարկել է բաշխված միջավայրերում պրոցեսների նախագծման, ձևափոխման և ստուգման ալգորիթմներ ։
Ծանոթագրություններ
Կատեգորիա:1950 ծնունդներ Կատեգորիա:Օգոստոսի 18 ծնունդներ Կատեգորիա:Երևան քաղաքում ծնվածներ Կատեգորիա:ՀՀ ԳԱԱ ակադեմիկոսներ Կատեգորիա:ՀՀ պետական մրցանակի դափնեկիրներ Կատեգորիա:Ֆիզիկամաթեմատիկական գիտությունների դոկտորներ Կատեգորիա:Հայ պրոֆեսորներ Կատեգորիա:ԵՊՀ դասախոսներ Կատեգորիա:Հայ տղամարդ գրողներ Կատեգորիա:Հայ գիտնականներ Կատեգորիա:ՀՊՃՀ շրջանավարտներ
Ժողովածու (1717)
Ժողովածու (1717), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1717 թվի տակ։ Ձեռագիրը գրվել է 1664 թվականին ենթադրաբար Թորոս Եպիսկոպոս գրիչի կողմից։ Ստացողը եղել է Մինաս Սիևնեցին։ Գրված է թղթի վրա, որը ունի 20.5×14.5 չափս։ Ձեռագիրը կազմված է 208 թերթից։ Գրված է բոլորգիր, նոտրգրով։ Պահպանակը ունի 4 էջ, գրված է՝մագաղաթի վրա՝ բոլորագիծ երկաթագրով։ Կազմը` կաշեպատ տախտակ դրոշմազարդ, աստառը՝ շերտազարդ կտավ։ Հիշատակարաններ՝ գրիչի՝ 96բ, 123բ ։
Ծանոթագրություններ
Կատեգորիա:Մատենադարանի ձեռագրեր
Բալաբանովկա (գյուղ, Նովոուշիցկի շրջան)
Բալաբանովկա (Балабанівка), գյուղ Ուկրաինայի Խմելնիցկիի մարզի Նովոուշիցկի շրջանում։
2001 թվականի տվյալներով Բալաբանովկա գյուղում բնակվում էր 256 մարդ։ Բնակավայրը զբաղեցնում է 1,89 կմ² տարածք։ Բնակչության խտությունը կազմում էր 135,45 մարդ/կմ²։
Արտաքին հղումներ
Կատեգորիա:Ուկրաինայի Խմելնիցկիի մարզի Նովոուշիցկի շրջանի բնակավայրեր Կատեգորիա:Ուկրաինայի գյուղեր Կատեգորիա:1661 թվականին հիմնադրված բնակավայրեր
Իբրոս
Իբրոս (Ibros) մունիցիպալիտետ Իսպանիայում։ Գտնվում է Խուան պրովինցիայում (Անդալուսիա ինքնավար համայնքում)։ Մունիցիպալիտետը գտնվում է Լա Լոմա շրջանում։ Տարածքը կազմում է 55.6 կմ2։ Բնակչությունը՝ 3144 մարդ (2010 թվականի տվյալներով)։ Պրովինցիայի վարչական կենտրոնից գտնվում է 54 կմ հեռավորության վրա։
Արտաքին հղումներ
Կատեգորիա:Իսպանիայի քաղաքներ Կատեգորիա:Խաեն պրովինցիայի բնակավայրեր Կատեգորիա:Իսպանիայի բնակավայրեր Կատեգորիա:Անդալուսիայի բնակավայրեր
Կըրնկան
Կըրնկան, գյուղ Արևմտյան Հայաստանում, Բիթլիսի վիլայեթի Խուլփի գավառակում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Մասդրիլ
Մասդրիլ (Maasdriel ), համայնք Նիդերլանդների Խելդերլանդ մարզում։ Տարածքը 66,27 կմ² է, բնակչությունը՝ 23.537 (2011 թ.)։ Մեկ շնչի տարեկան միջին եկամուտը 13.300 եվրո է։
Պիխտա Յոլ
Պիխտա Յոլ (Пихта-Ёль), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Վոյ Վոժ գետի աջ ափին՝ 19 կմ հեռավորության վրա։ Գետի երկարությունը կազմում է 11 կմ։
Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա ։
Ծանոթագրություններ
Կատեգորիա:Ռուսաստանի գետեր Կատեգորիա:Կոմի Հանրապետության գետեր Կատեգորիա:Դվինսկո Պեչարսկի ավազանային շրջանի գետեր
Մայակովսկու անվան քաղաքային կենտրոնական հանրային գրադարան
Մայակովսկու անվան քաղաքային կենտրոնական հանրային գրադարան (Центральная городская публичная библиотека имени В. В. Маяковского), գրադարան Սանկտ Պետերբուրգ քաղաքում, ՌԴ։ Բացվել է 1868 թվականի հունվարի 7-ին Նևսկի պողոտա 54 հասցեում։ Գրադարանը կոչվել է Վլադիմիր Մայակովսկու անունով 1953 թվականին և հանդիսանում է քաղաքի միջազգային ինֆորմացիայի կենտրոնը։ Գրադարանի ներսում աշխատում է Գեորգի Գոլիցին իշխանի գրադարանը։
Տնօրենն է ՌԽՖՍՀ մշակույթի վաստակավոր գործիչ Զոյա Չալովան։
Մուլտիմեդիա կենտրոն
2007 թվականի օգոստոսի 6-ին գրադարանում բացվեց նոր բաժին՝ մուլտիմեդիա տեղեկատվական կենտրոն։ Այս բաժինը հնարավորություն է ընձեռում աշխատել երկրի և աշխարհի գրադարանների էլեկտրոնային բազաների հետ, ինչպես նաև տան համար ստանալ գեղարվեստական, անիմացիոն և փաստագրական ֆիլմեր։ Նախագիծն իրականացվում է Վերակառուցման և զարգացման միջազգային բանկի հովանավորությամբ, որը բյուջեն կազմում է 270 000 ԱՄՆ դոլար ։
Արտաքին հղումներ
Կատեգորիա:Սանկտ Պետերբուրգի գրադարաններ
Պիրնևո
Պիրնևո (Пырнево), գյուղ Ռուսաստանի Սմոլենսկի մարզի Գագարինսկի շրջանի կազմում։
Բնակչությունը 2007 թվականին գրանցված տվյալներով կազմում էր 43 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Գագարինսկի շրջանի բնակավայրեր
Կով
Կով միասմբակավոր որոճողների ընտանիքին պատկանող վայրի ցուլի ենթատեսակ, ընտանի ցուլի (Bos taurus taurus) էգ առանձնյակ, գյուղատնտեսական կենդանի։ Բազմացվում է մսի, կաթի և կաշվի համար։ Այս տեսակի արուները կոչվում են կովեր։ Կովերը ընտելացվել են մարդու կողմից մոտավորապես 10,500 տարի առաջ Արևմտյան Հայաստանում և Միջագետքում։ Որոշ երկրներում, օրինակ Հնդկաստանում, կովը համարվում է սուրբ կենդանիներ։
Ընդհանուր տեղեկություններ
Ընտանի տավարն առաջացել է վայրի տուրից, որն ընտելացվել է մոտ 8 հզ. տարի առաջ։ Այն մարդու ընտելացրած առաջին կենդանիներից է։ Հնագույն վաչկատուն ցեղերը կովերի և տուրերի նախիրներ էին պահում միայն մսի ու կաշվի համար։ Ավելի ուշ, նստակեցության անցնելուց հետո, մարդիկ սկսեցին ուժեղ կենդանիներին լծել գութանին և նրանցով բեռներ փոխադրել։ Հնադարյան մարդու համար կովն ու ցուլն այնքան մեծ նշանակություն ունեին, որ շատ ժողովուրդներ նրանց աստվածացրել են։ Իսկ կովից կաթ ստացել են ավելի քան 2800 տարի առաջ։ Հետագայում կաթից սկսեցին պատրաստել կարագ, պանիր, մածուն և այլ կաթնամթերք։ Կովերի կյանքի տևողությունը մոտ 20 (երբեմն՝ 35) տարի է։ Կովերը միապտուղ են (հազվադեպ բացառություններով)։ Կովերի տարեկան միջին կաթնատվությունը 3500–4000 կգ է, լավագույն տնտեսություններում՝ մինչև 6000 կգ, ռեկորդը՝ 20 հզ. կգ (հոլանդական կովեր)։ Կովերի ցեղերը բազմաթիվ են։ Հաճախ նրանց անվանում են այն տեղի անունով, որտեղ բուծվել են։ Յուրաքանչյուր ցեղ հարմարված է իր «ծննդավայրի» արոտավայրի և բնակլիմայական պայմաններին։ Ամեն ցեղ ունի իր առավելություններն ու թերությունները։ Որպեսզի կովը շատ կաթ տա, անհրաժեշտ է նրան ճիշտ խնամել և լավ կերակրել։ Ուստի, անասնապահը պետք է շատ հմուտ և ուշադիր լինի։ Հայաստանում բուծվել է կովկասյան գորշ տավարի ցեղը, որի տարեկան միջինկաթնատվությունը 1700–3000 կգ է։
Ծագումը և ընտելացման պատմությունը
Ընտանի կովերի նախնին եղել է վայրի ցուլը, ավելի կոնկրետ նրա վայրի բնության մեջ արդեն ոչնչացած ենթատեսակը՝ տուրը (Bos primigenius)։ Խոշոր եղջերավոր կենդանիները և հատկապես կովերը մեծ դեր են ունեցել մարդկության պատմության մեջ։ Ընտելացումը սկսվել է վաղ նեոլիթում, մոտ 8500 տարի առաջ, ապա ընտելացվեցին նաև այծերը, ոչխարները և խոզերը։ Ընտելացումը սկսվել է Ալթայ-Հնդկաստան-Իրան եռանկյունում։
Տուրերը սելեկցիայի են ենթարկվել Միջին Ասիայում իսկ զեբուները՝ (սապատավոր եզ) Ինդոնեզիայի տարածքում։ 1994 թ. անցկացրած գենետիկական հետազոտությունները ցույց տվեցին, որ ճիշտ է ժամանակին տարածված այն կարծիքը, թե կովերը չեն ծագում մեկ ժառանգական գծից ։
Ժամանակակից գենետիկական հետազոտությունները հիմք են տալիս ենթադրելու, որ բոլոր ժամանակակից կովերը ծագել են 80 վայրի ցլերից, որոնք ընտելացվել են Միջագետքի վերին գետերի շրջակայքի գյուղերում մոտ 10 500 տարի առաջ՝ այժմյան Թուրքիայի տարածքի հարավ-արևելքում, Իրաքի հյուսիսում ։ Նրանց բազմացնում էին մսի, կաթի և կաշվի համար։ Բացի դրանից, այդ կենդանիներին օգտագործում էին որպես ծանրություն տանող ուժ։ Հնում կովերը եղել են հարստության չափանիշներից մեկը, իսկ նախրի գողությունը՝ գողության ամենահին ձևերից մեկը։
Վայրի և ընտելացված խոշոր եղջերավոր կենդանիներին օգտագործվում էին միայն մսի համար, սակայն գյուղատնտեսության զարգացման հետ մեկտեղ նրանց սկսեցին օգտագործել նաև որպես աշխատուժ։ Հարուրամյակների ընթացքում եզները ծառայել են որպես ծանր աշխատանք կատարողներ և մինչ օրս էլ այն շատ երկրներում օգտագործում են։
Ընտելացման սկզբում խոշոր եղջերավոր կենդանիների ամբողջ նախիրը երկարաեղջյուրավոր էր, որը տարածվել էր հարավարևմտյան Ասիայից և Բալկանյան թերակղզուց դեպի Աֆրիկա (մոտ 7000 տարի առաջ) և Կենտրոնական Եվրոպա (մոտ 5000 տարի առաջ)։ Առաջին կարճաեղջյուրավոր մեծաքանակ նախիրը համարյա նույնքան հին է. հայտնաբերվել են ոսկորներ, որոնք 7000 տարեկան են։
Փոքր կարճաեղջյուրավոր կենդանիները Արևմտյան Եվրոպայում ստացել են կելտական կամ իբերական տավար անվանումները։ Նրանք տարածվել են Արևմտյան և Հյուսիսային Աֆրիկայում և եվրոպական մայրցամաքի մնացած հատվածում։ Այժմյան եվրոպական և ամերիկյան կաթնատու և կաթնա-մսատու տեսակները հենց այդ կելտական տավարի հետևորդներն են ։
Կովի պաշտամունք
Հնդկաստանում հնագույն ժամանակներից կովը համարվել է սուրբ կենդանի, որը մարմնավորել է Ադիտի մեծ մորը և հողը, երբեմն նույնիսկ ամբողջ Տիեզերքը։ Վեդաները կապում են կովերին այգաբացի և արևի հետ՝ կոչելով մայրեր, ովքեր իշխում են աշխարհի եռակի բնության վրա։ Կովը պաշտպանվում է տիեզերային օրենքներով և անձամբ Վիշնայով (Աստծո բարձրագույն անձնավորումը), համարվում է, որ կովին սպանողը հետագայում ընկնում է Դժոխք՝ «Կովին սպանողներին վիճակված է փտել Դժոխքում այնքան տարի, որքան մազ կար այդ կովի մարմնին» ։
Տարբեր ժողովուրդների դիցաբանություններում կովն իրականացնում է տիեզերական գործառույթ՝ եգիպտացիների մոտ Նուտ երկնային կովը, որից ծնունդ է առել երկինքը, մարմնավորել է Երկնային օվկիանոսը։ Մեմֆիսում այն ներկայացել է, որպես պասիվ սերող ուժի խորհրդանիշ, Վեներա աստվածուհու մարմնավորում։ Հենց կովին է ուղեկցում հանրաճանաչ Կադմը պայծառատեսի խորհրդով՝ դեպի այն վայր, ուր կհիմնվեր Թեբեն։
Հղի կովը համարվել է կենսատու և սնուցող կյանքի կանացի խորհրդանիշը, իսկ ցլի հետ միասին նրանք ներկայացնում են աստվածայինի խորհրդանիշը՝ կանացի և տղամարդկային, որը կյանք է պարգևում և սնուցում է։ Օրինակ՝ Հին Հունաստանում կովին հաճախ ներկայացնում էին կուրծքը ծծող հորթի հետ միասին, ինչը նշանակել է աստվածային ուժի բազմապատիկը՝ ինքն իրեն սնուցող։
Կովի սրբությունը Հնդրկաստանում այնքան հայտնի է, որ նույնիսկ գոյություն ունի «Սրբազան կով» արտահայտությունը՝ մի անձեռնմխելի, սուրբ բան, ինչն անհրաժեշտ է պահել ու պահպանել ցանկացած ոտնձգություններից։ Օրինակ՝ մարդու համար «սրբազան կով» կարող է լինել գիտությունը, որին նա հավատում է և որի համար նա ջանք ու եռանդ չի խնայում, կամ կրոնը, որին նա դավանում է։
Ցեղատեսակների առաջացումը
Հավանաբար գիտակցական սելեկցիայի առաջին փորձերը կատարվել են հին Հռոմում։ Մի քանի դար անց խոշոր եղջերավոր անասունների բարելավման օջախներ զարգացան Մեծ Բրիտանիայում, Հոլանդիայում, Ֆրանսիայում և Շվեցարիայում։ Հիմնվելով տեղական հոտերի ժառանգական հատկությունների վրա՝ անաստաբույծները բուծեցին խոշոր եղջերավոր անասուններ՝ օժտված այս կամ այն հատկանիշներով։ Հենց այսպես առաջացան կենդանիների առաջին ցեղատեսակները, այսինքն՝ արհեստական ընտրության արդյունքում ձևավորված գենետիկորեն կայուն տարատեսակները ։
Աշխարհում կա կովերի ավելի քան 1080, զեբուների՝ 121 և 29 հիբրիդային ծագում ունեցող ցեղատեսակներ։ Սովորաբար մսատու ցեղատեսակները ավելի քիչ խնամք են պահանջում, քան կաթնատու ձևերը։Հայաստանում հայտնի են Բորիս և Հայկ տեսակները;
Ծանոթագրություններ
Կատեգորիա:Որոճողներ Կատեգորիա:Երկկճղակավորներ Կատեգորիա:Գյուղատնտեսական կենդանիներ Կատեգորիա:Կաթնասուններ Կատեգորիա:Անասնաբուծություն Կատեգորիա:Կովեր Կատեգորիա:Խոշոր եղջերավոր կենդանիներ Կատեգորիա:Գյուղատնտեսություն Կատեգորիա:Քորդավորներ Կատեգորիա:Միս Կատեգորիա:Կաթ
Play (երգ, Յուրի Փոթսման)
«Play», էստոնացի երգիչ Յուրի Փոթսմանի երգը, որով ներկայացրել է Էստոնիան Եվրատեսիլ 2016 երգի մրցույթում։ Երգը գրվել է Ֆրեդ Կրիգերի, Վալլո Կիկասի և Ստիգ Ռաստայի կողմից ։
Էստոնիայում և ամբողջ աշխարհում երգը թողարկվել է 2016 թվականի հունվարի 4-ին՝ Universal the Music լեյբլի միջոցով ։
Եվրատեսիլ երգի մրցույթ
2016 թվականին Էստոնիան Եվրատեսիլ 2016 երգի մրցույթին իր պատվիրակին ընտրել է «Eesti Laul»-ի միջոցով ։ Երգիչը հանդես է եկել ընտրության երկրորդ կիսաեզրափակչում և անցել եզրափակիչ ։ Եզրափակիչի ժամանակ երգչին արժանացել է ժյուրիի ամենաբարձր գնահատականներին, ինչը նրան թույլ է տվել անցնել սուպեր եզրափակիչ, որտեղ հանդիսատեսի քվեարկության արդյունքում Յուրի Փոթսմանը ։ Եվրատեսիլ 2016 երգի մրցույթի կիսաեզրափակչի վիճակահանության արդյունքների համաձայն, որը տեղի է ունեցել 2016 թվականի հունվարի 25-ին Ստոկհոլմի քաղաքապետարանում (Շվեդիա), Էստոնիան ելույթ է ունեցել առաջին կիսաեզրափակչում, որը տեղի է ունեցել 2016 թվականի մայիսի 10-ին ։ Յուրիի հետ միասին հանդես են եկել բեք-վոկալիստներ՝ Կահիրե Վիլհաթսը, Դագմար Օյան և Սիլվեր Լաասը։
Ծանոթագրություններ
Կատեգորիա:Եվրատեսիլ 2016 երգի մրցույթի երգեր Կատեգորիա:2016 սինգլներ Կատեգորիա:Էստոնիան Եվրատեսիլ երգի մրցույթում
Կիձուգավա
Կիձուգավա (木津川市), Ճապոնիայի Կիոտո պրեֆեկտուրայում գտնվող քաղաք։ Քաղաքի մակերեսը կազմում է 85,13 կմ², բնակչությունը՝ 74 969 մարդ (2017 թվականի հոկտեմբերի 1-ի տվյալների համաձայն) , բնակչության խտությունը՝ 880,64 մարդ/կմ²։
Աշխարհագրական դիրք
Քաղաքը տեղակայված է Հոնսյու կղզու Կինկի տարածաշրջանի Կիոտո պրեֆեկտուրայում։ Այս քաղաքի հետ սահմանակցում են Նարա քաղաքը և Սեյկա, Վաձուկա, Կասագի, Իդե ավանները ։
Սիմվոլիկա
Կիձուգավա քաղաքը խորհրդանշող ծառ է համարվում սակուրան, ծաղիկ՝ զարդենին ։
Երկար Վապեր
Երկար Վապերը, որպես կանոն, նիհար ու բարձրահասակ է, ինչը թույլ է տալիս նրան արագ տեղափոխվել մի քաղաքից մյուսը։ Վիլլի Վանդերսթենի` «Սյուսկե և Վիսկե» շարքի կոմիքսներում  հատուկ ուշադրություն է դարձվում Երկար Վապերի սափրված կզակին։
Անգլես
Անգլես (Anglès (la Selva)), քաղաք և մունիցիպալիտետ Իսպանիայում, գտնվում է Ժիրոնա պրովինցիայում՝ Կատալոնիա ինքնավար մարզի կազմում։ Մունիցիպալիտետը գտնվում է Սելյվա շրջանի կազմում։ Տարածքը կազմում է 16,28 կմ²։ Բնակչությունը՝ 5560 մարդ (ըստ 2010 թվականի)։
Արտաքին հղումներ
Կատեգորիա:Իսպանիայի քաղաքներ
Ժարին
Ժարին (Жарынь), գյուղ Ռուսաստանի, Սմոլենսկի մարզի Ռոսլավլսկի շրջանի կազմում։
Բնակչությունը 2007 թվականին գրանցված տվյալներով կազմում էր 496 մարդ։
Մասխաու (համայնք)
Մասխաու (Maasgouw ), համայնք Նիդերլանդների Լիմբուրխ մարզում։ Տարածքը 45,99 կմ² է, բնակչությունը՝ 24.519 (2011 թ.)։ Մեկ շնչի տարեկան միջին եկամուտը 13.200 եվրո է։
Կատեգորիա:Լիմբուրխի համայնքներ
Կոկնաձոր
Կոկնաձոր, գյուղ Արևմտյան Հայաստանում, Բիթլիսի վիլայեթի Խուլփի գավառակում։
1895 թ.-ին ուներ 35 տուն բնակիչ ։
Ծանոթագրություններ
Կատեգորիա:Արևմտյան Հայաստանի գյուղեր
Ղարամահմուդ
Ղարամահմուդ, գյուղ Օսմանյան կայսրությունում, Տրապիզոնի վիլայեթի Ջանիկի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Օսմանյան կայսրության հայաբնակ գյուղեր
Մադինյանո
Մադինյանո  (Madignano), կոմունա Իտալիայում, գտնվում է Լոմբարդիա մարզի Կրեմոնա գավառում ։
Որպես կոմունայի հովանավորներն հարգում են Սուրբ Պետրոս Առաքյալի կապանքները, տոնը նշվում է օգոստոսի առաջին կիրակի օրը և Սուրբ Իմերիուսը Ամելիացուն (Ripalta Vecchia), տոնը նշվում է հոկտեմբերի երրորդ կիրակի օրը։
Մադինյանոն սահմանակից է Կաստելլեոնե, Կրեմա, Իզանո, Ռիպալտա Արպինա, Ռիպալտա Կրեմասկա մունիցիպալիտետներին։
Ծանոթագրություններ
Կատեգորիա:Իտալիայի բնակավայրեր
Ստեփանոս Ա Դվնեցի
Ստեփանոս Ա Դվնեցի (ծ.թ.անհայտ, Դվին – 790 թ.), Ամենայն հայոց կաթողիկոս 788 թ-ից առ 790 թ.։ Կաթողիկոսական գահին Ստեփանոս Ա Դվնեցուն նախորդել է Եսայի Ա Եղիպատրուշեցին, հաջորդել՝ Հովաբ Ա Դվնեցին։
Արտաքին հղումներ
Կատեգորիա:Ամենայն Հայոց Կաթողիկոսներ
Ռումինիայի Սենատ
Ռումինիայի Սենատ (Senatul României), Ռումինիայի բարձրագույն ներկայացուցչական և օրենսդիր մարմնի՝ խորհրդարանի վերին պալատ։
2016 թվականի դրությամբ՝ կազմված է 136 պատգամավորներից (մինչ այդ՝ 2012 թվականի խորհրդարանական ընտրություններից հետո, կազմված էր 176 պատգամավորներից), որոնք ընտրվում են 4 տարի ժամկետով, ուղղակի ընդհանուր ընտրության միջոցով՝ օգտագործելով 42 ընտրական շրջանների (41 գավառներում և Բուխարեստ քաղաքում) համամասնական ներկայացուցչությունը։
Սենատի վերջին ընտրությունները տեղի են ունեցել 2016 թվականին, ինչի արդյունքում քվեների մեծամասնությունն ստացավ Սոցիալ-դեմոկրատական կուսակցությունը (50,73 %)։
Ռումինիայի խորհրդարանական պատմությունն սկիզբ է առնում 1831 թվականից, երբ Վալախիայում ընդունվեց «Օրգանական կանոնադրություն»-ը (Ռուսաստանի պրոտեկտորատի ներքո)։ 1832 թվականի հունվարին այն ուժի մեջ մտավ նաև Մոլդովայում։ Դա հիմք դրեց, որպեսզի ռումինական երկու իշխանություններում խորհրդարանական ինստիտուտներ ստեղծվեն։
Արտաքին հղումներ
Կատեգորիա:Ռումինիայի քաղաքականություն
(4642) Մարչի
Միջին հեռավորությունը Արեգակից կազմում է 3,175567 ա. մ., առավելագույնը մոտենում է 2,6924 ա. մ. հեռավորության վրա և հեռանում 3,6587 ա. մ. ։ Արեգակի շուրջ մեկ ամբողջական պտույտ է կատարում 2066,95 երկրային օրվա ընթացքում, իր ուղեծրով շարժվելով միջինում 0,17417 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,01° անկյուն։
Արտաքին հղումներ
Կատեգորիա:1990 թվականին հայտնաբերված աստղագիտական մարմիններ Կատեգորիա:Հենրի Հոլտի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Բարսուկի (գյուղ, Նովոուշիցկի շրջան)
Բարսուկի (Борсуки), գյուղ Ուկրաինայի Խմելնիցկիի մարզի Նովոուշիցկի շրջանում։
2001 թվականի տվյալներով Բարսուկի գյուղում բնակվում էր 712 մարդ։ Բնակավայրը զբաղեցնում է 2851 կմ² տարածք։ Բնակչության խտությունը կազմում էր 249,74 մարդ/կմ²։
Արտաքին հղումներ
Կատեգորիա:Ուկրաինայի Խմելնիցկիի մարզի Նովոուշիցկի շրջանի բնակավայրեր Կատեգորիա:Ուկրաինայի գյուղեր Կատեգորիա:1443 թվականին հիմնադրված բնակավայրեր
Թերրի Փրաթչեթ
Թերենս Դեվիդ Ջոն Փրաթչեթ (Terence David John "Terry" Pratchett) ավելի հայտնի որպես Թերրի Փրաթչեթ (Terry Pratchett, ), անգլիացի հայտնի գրող։ Մեծ հայտնություն է վայելում նրա Հարթ աշխարհ (Discworld) ֆենտեզի շարքը։
Փրաթչեթի առաջին «Գորգե մարդիկ» վեպը հրատարակվել է 1971 թվականին, և 1983 թվականին «Հարթ աշխարհի» առաջին վեպի հրատարակությունից հետո, նա սովորաբար գրում է տարին երկու գիրք։
Փրաթչեթը Մեծ Բրիտանիայի 1990-ական թվականներին ամենից լավ վաճառվող հեղինակն էր և ողջ աշխարհում վաճառել է 37 լեզուներով մոտ 85 միլիոն գիրք։ Ներկայում նա Մեծ Բրիտանիայի երկրորդ ամենաշատ կարդացվող հեղինակն է, և յոթերորդ ամենից շատ կարդացվող ոչ ԱՄՆ հեղինակը ԱՄՆ-ում  ։
2009 թվականի փետրվարին Փրաթչեթը Անգլիայի թագուհի Ելիզավետա II-ի կողմից ստացել է ասպետ-բակալավրի կոչում՝ մնալով Բրիտանական կայսրության շքանշանի սպա։
2007 թվականի դեկտեմբերին Փրաթչեթը հայտնեց, որ նա տառապում է վաղ սկիզբ ունեցող Ալցհեյմերի հիվանդությամբ։
Ծանոթագրություններ
Կատեգորիա:Անգլիացի գրողներ Կատեգորիա:Անգլիացի հումանիստներ Կատեգորիա:Անգլիացի վիպասաններ Կատեգորիա:Անգլիացի լրագրողներ Կատեգորիա:Անգլիացի սցենարիստներ Կատեգորիա:Գիտաֆանտաստիկ գրողներ Կատեգորիա:Անգլիացի մանկագիրներ Կատեգորիա:Անգլիացի աթեիստներ Կատեգորիա:20-րդ դարի անգլիացի վիպասաններ
Մանկական Եվրատեսիլ 2014 երգի մրցույթ
Մանկական Եվրատեսիլ 2014 երգի մրցույթը այդ մրցույթի պատմության մեջ տասներկուերորդն է և տեղի է ունեցել Մալթայում։ Սա առաջին անգամն է, որ մրցույթը տեղի է ունենցել այդ երկրում։ Սա նաև Մանկական Եվրատեսիլ երգի մրցույթի պատմության մեջ երրորդ անգամն է, որ մրցույթը հյուրընկալում է նախորդ տարվա հաղթած երկիրը։ Այն այս տարի հյուրընկալել է մալթական ազգային PBS հեռարձակողը։ Մրցույթը տեղի է ունենցել 2014 թվականի նոյեմբերի 15-ին Մարսայի Մալթա նավաշինությունում։ 16 երկրներ հաստատել են իրենց մասնակցությունը, այդ թվում Իտալիան, Չեռնոգորիան և Սլովենիան ունենցել են իրենց առաջնելույթները։ Մի քանի տարվա բացակայությունից հետո Կիպրոսը, Բուլղարիան, Սերբիան և Խորվաթիան վերադարձել են մրցույթ։ Մորիա Դելիան, ով բավականին հայտնի է Մալթայում, վարել է այս մրցութը։ Ի դեպ, Մանկական Եվրատեսիլի պատմության մեջ առաջին անգամն է, որ վարել է ընդամենը մեկ հաղորդավար։ Մրցույթում հաղթեց Իտալիան ներկայացնող Վինչենցոն։
Մրցույթի վայրը
2013 թվականի դեկտեմբերի 18-ին Մալթական ազգային հեռարձակող PBS-ը և Եվրոպական հեռարձակողների միությունը հայտարարեցին, որ 2014 թվականի մրցույթը տեղի է ունենալու Մալթայում։ Վլադիսլավ Յակովլևը՝ Մանկական Եվրատեսիլ երգի մրցույթի գործադիր տնօրենը, հայտարարեց, որ մրցույթի պատմության մեջ առաջին անգամ չի լինի հյուրընկալող քաղաք, դրա փոխարեն կլինի հյուրընկալող կղզի հանձին Մալթայի։ 2014 թվականի հունիսի 16-ին Եվրոպական հեռարձակողների միությունը հաստատեց, որ մրցույթն անցկացվելու է Մալթա նավաշինությունում։ Նախկինում այն բաղկացած էր երեք ընդարձակ արհեստանոցներից, որտեղ կառուցվում էին նավեր։ Այժմ այդ երբեմնի արհեստանոցների փոխարեն ձևավորվել է մրցույթը հյուրընկալած դահլիճը, որը տեղավորում է 4,000-4,500 հանդիսատես։
Հաղորդավար
2014 թվականի սեպտեմբերի 10-ին հայտարարվեց, որ մրցույթը կվարի Մորիա Դելիան։ Նա Մալթայում հայտնի է որպես վերջին տարիների Եվրատեսիլ երգի մրցույթի մալթական նախընտրական փուլերի հաղորդավարուհի։ Նա Մանկական Եվրատեսիլ երգի մրցույթի պատմության մեջ առաջին հաղորդավարն է, ով մրցույթը վարել է միայնակ։
Հաջորդականություն
2014 թվականի սեպտեմբերի 30-ին Մալթայում պատվիրակության ղեկավարների հավաքի ժամանակ հյուրընկալող PBS հեռարձակողը և պրոդյուսերական խումբը հայտարարեցին մրցույթում երգելու հերթականության որոշման փոփոխության մասին։ 2013 թվականի մրցույթի ժամանակ մասնակիցները պատահականության սկզբունքի համաձայն ընտրում էին հաջորդականությունը, իսկ փոփոխված կարգի համաձայն երգելու հաջորդականությունը պատահականությամբ ընտրելու է միայն հյուրընկալող երկիրը՝ Մալթան։ Ինչպես նաև վիճակահանությամբ որոշվելու են մրցույթը բացող և փակող երկրները, իսկ մնացյալը վիճակահանությամբ ընտրելու են միայն այն հատվածը (առաջին կամ երկրորդ), որի ընթացքում ելույթ են ուենալու, իսկ հստակ համարը արդեն կորոշվի մրցույթի կազմակերպիչների կողմից և կհայտարարվի նոյեմբերի 9-ին՝ մրցույթի բացման արարողության ընթացքում։ Այս մեթոդը կիրառվել է նաև մեծերի Եվրատեսիլում վերջին տարիներին։
Քվեարկություն
Քվեարկության կարգը փոփոխվել է անցնելով մինչ 2013 թվականը գործող կարգին. և՛ ազգային ժյուրին, և՛ հեռուստադիտողները իրենց քվեարկության միջոցով տալու են իրենց նախընտրած 10 երգերին 1-8, 10 և ամենաբարձր 12 միավորները։ Յուրաքանչյուր երկրի խոսնակ հայտարարելու է իր երկրի 8, 10 և 12 միավորները, իսկ 1-7 միավորները ավտոմատ հայտնվում են էկրանին։
Հեռարձակում և քվեարկություն
Խոսնակները հանդես են եկել նույն հաջորդականությամբ, ինչ հաջորդականությամբ որ ելույթ են ունեցել երկրները։
Խոսնակներ
Արտաքին հղումներ
Կատեգորիա:Մանկական Եվրատեսիլ երգի մրցույթն ըստ տարեթվի Կատեգորիա:2014 Մալթայում Կատեգորիա:Եվրատեսիլ 2014 երգի մրցույթ
Օլիվեր Սկիպ
Տոտենհեմ Հոտսպուր
Սկիպը Տոտենհեմ Հոտսպուրի ակադեմիայի սան է ։ 2018 թվականի օգոստոսի 29-ին նա 3 տարվա պայմանագիր կնքեց ակումբի հետ   ։ Իր պրոֆեսիոնալ դեբյուտը նշեց հոկտեմբերի 31-ին՝ փոխարինելով Քրիստիան Էրիկսենին Վեստ Հեմ Յունայթեդի դեմ խաղում  ։ Առաջին հանդիպումը Պրեմիեր Լիգայում անցկացրեց դեկտեմբերի 5-ին՝ փոխարինելով Կիրան Տրիպիերին Սաութհեմպտոնի դեմ խաղում  ։ Տոտենհեմի մեկնարկային կազմում Սկիպը առաջին անգամ խաղադաշտ դուրս եկավ դեկտեմբերի 15-ին՝ Բարնլիի դեմ խաղում   ։ 2019 թվականի հունվարի 4-ին նա 2 գոլային փոխանցում տվեց Անգլիայի գավաթի Տրանմիր Ռովերսի դեմ խաղում՝ օգնելով իր թիմին հաղթել 7-0 հաշվով  ։ 2018-19 մրցաշրջանում Սկիպը անցկացրեց 12 հանդիպում՝ դառնալով 2 գոլային փոխանցման հեղինակ ։
Միջազգային կարիերա
Սկիպը ներկայացրել է Անգլիան տարբեր տարիքային երիտասարդական հավաքականներում ։
Ակումբային վիճակագրություն
2019 թվականի օգոստոսի 30-ի դրությամբ
Արտաքին հղումներ
Կատեգորիա:Ֆուտբոլի կիսապաշտպաններ Կատեգորիա:Անգլիացի ֆուտբոլիստներ Կատեգորիա:Տոտտենհեմ Հոտսպուրի ֆուտբոլիստներ Կատեգորիա:Պրեմիեր Լիգայի ֆուտբոլիստներ
Հովաբ Ա Դվնեցի
Հովաբ Ա Դվնեցի (ծ. թ. անհայտ – 791 թ), Ամենայն հայոց կաթողիկոս 790 թ-ից առ 791 թ.։ Հովաբ Ա Դվնեցուն կաթողիկոսական գահին նախորդել է Ստեփանոս Ա Դվնեցին, հաջորդել՝ Սողոմոն Ա Գառնեցին։ Հայրապետական գործունեության մասին հայ պատմիչները որևէ տեղեկություն չունեն։
Արտաքին հղումներ
Կատեգորիա:Ամենայն Հայոց Կաթողիկոսներ
Ֆաթե
Ֆաթե, գյուղ Արևմտյան Հայաստանում, Բիթլիսի վիլայեթի Մուշի գավառում, գավառի հյուսիս-արևելյան սահմանի մոտ ։
Ծանոթագրություններ
Կատեգորիա:Արևմտյան Հայաստանի գյուղեր
Կամպլյոկ
Կամպլյոկ (Camplloch, Campllong, Campllong), քաղաք և մունիցիպալիտետ Իսպանիայում, գտնվում է Խիրոնա պրովինցիայում՝ Կատալոնիա ինքնավար մարզի կազմում։ Մունիցիպալիտետը գտնվում է Խիրոնա շրջանի կազմում։ Տարածքը կազմում է 8,65 կմ²։ Բնակչությունը՝ 467 մարդ (ըստ 2010 թվականի տվյալների)։
Արտաքին հղումներ
Կատեգորիա:Իսպանիայի քաղաքներ
Ռիյգիկոգու
Ռիյգիկոգու (Riigikogu բառացի թարգմանությամբ՝ Պետական ժողով ), Էստոնիայի Հանրապետությունում հանդիսանում է Էստոնիայի իշխանության բարձրագույն ներկայացուցիչն ու օրենսդիր մարմինը, որը նաև ընտրում է երկրի ղեկավարին և վերահսկում Գործադիր իշխանության գործունեությունը։
Ծանոթագրություններ
Կատեգորիա:Էստոնիայի օրենսդիր իշխանություն Կատեգորիա:Խորհրդարաններ ըստ երկրի Կատեգորիա:Էստոնիայի քաղաքականություն Կատեգորիա:Էստոնիայի իրավունք‎
Ժարկի Վերխ
Ժարկի Վերխ (Жаркий Верх), գյուղ Ռուսաստանի, Լիպեցկի մարզի Կրասնինսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Լիպեցկի մարզի Կրասնինսկի շրջանի բնակավայրեր
Իսրաֆիլ աղայի բաղնիք
Իսրաֆիլ աղայի բաղնիք (İsrafil ağa hamamı), երկգմբեթ բաղնիք ներկայիս Ադրբեջանական Հանրապետության Կողթ քաղաքի կենտրոնում, մզկիթի դիմաց։
Պատմություն
Բաղնիքը կառուցվել է 1905-1907 թվականներին Ղըրաղ Քասաման գյուղի բնակիչ և ձեռնարկատեր Իսրաֆիլ աղա Քերբալաևի կողմից։ Շենքը կառուցված է կարմիր աղյուսից ճարտարապետ Մուզաֆար Հուսեյնովի նախագծով ։
Շենքն ընդգրկում է ընդհանուր սենյակ, լողասենյակ, լողավազան, հացատուն (չայխանա)։ Ընդարձակ լողասենյակը (30 х 20 մ) բաժանված է երկու մասին՝ առանձնախցերի և ընդհանուր մասի։ Բաղնիքի արտաքին կողմից տեղադրված են փոքր կրպակներ։ Բաղնիքի նման կառուցվածը միաձուլում է եվրոպական և արևելյան նախագծերը, ինչը հաճախ չի հանդիպվում տարածաշրջան այլ նման կառույցների պարագայում։
Ծանոթագրություններ
Կատեգորիա:1907 հիմնադրումներ Ռուսական կայսրությունում Կատեգորիա:1907 հիմնադրումներ Ուտիքում Կատեգորիա:Ղազախի շրջան Կատեգորիա:Ադրբեջանի հանրային բաղնիքներ
Բաթլ (Արևելյան Սասեքս)
Բաթլ (Battle), ոչ մեծ քաղաք Մեծ Բրիտանիայի Անգլիա երկրամասում՝ Արևելյան Սասեքս կոմսությունում, Հասթինգս քաղաքից մոտավորապես 10 կիլոմետր հեռավորության վրա։ Զբաղեցնում է 31,8 քառակուսի կիլոմետր տարածք ։ 2011 թվականի մարդահամարի տվյալներով բնակչության թվաքանակը եղել է 6.673 : Բաթլը զբոսաշրջային կենտրոն է, ընդգրկված է արտակարգ գեղեցիկ բնությամբ տարածքում (High Weald Area of ​​Outstanding Natural Beauty):
Քաղաքը գտնվում է հենց այն վայրում, որտեղ 1066 թվականին տեղի է ունեցել Հասթինգսի ճակատամարտը։ Սկզբում Վիլհելմ I Նվաճողը հիմնադրել է Բաթլի աբբայությունը՝ Battle Abbey-ը ՝ ճակատամարտում իր տարած հաղթանակը նշանավորելու համար (Battle նշանակում է «ճակատամարտ») ։ Ընդ որում՝ վանքի գլխավոր եկեղեցու խորանը գտնվում էր հենց Անգլիայի թագավոր Հարոլդ II- ի զոհվելու ենթադրյալ վայրում ։ Սուրբ Մարտինին նվիրված եկեղեցին կառուցվել է Վիլհելմ Առաջինի մահից հետո և օծվել 1095 թվականին նրա որդու՝ Վիլհելմ II Կարմրահերի օրոք։ 13-րդ դարում աբբայության շուրջը ձևավորվել է Բաթլ փոքր քաղաքը։
Հենրի VIII թագավորի կողմից իրականացված վանքերի աշխարհիկացման ժամանակ Բաթլի աբբայությունը սկսել են քանդել, սակայն որոշ շինություններ պահպանվել են։ Ներկայումս աբբայության ավերակները և շրջակա տարածքը զբոսաշրջային տեսարժանություն են։ Այս քաղաքում է հիմնադրվել հայտնի Keane ռոք խումբը։
Ծանոթագրություններ
Կատեգորիա:Անգլիայի քաղաքներ Կատեգորիա:Անգլիայի աշխարհագրություն Կատեգորիա:Միացյալ Թագավորության բնակավայրեր Կատեգորիա:Մեծ Բրիտանիայի քաղաքներ
Արարատ Սարգսյան
Արարատ Վանիկի Սարգսյան, հայ նկարիչ։ Հայաստանի Հանրապետության վաստակավոր նկարիչ (2008)։
Գեղանկարիչ Արթուր Սարգսյանի եղբայրն է, ֆիգուրատիվ նկարիչ, քանդակագործ Արշակ Սարգսյանի հայրը։
Կենսագրություն
Սարգսյանի աշխատանքները ցուցադրվում են ԱՄՆ-ում, Եվրոպայում և Արևելքում ։
Ստեղծագործություններ
Ստեղծել է ֆիգուրատիվ ու խորհրդանշական պատկերներ, ձեռակերտ գրքեր։ Երկնային Երուսաղեմի իմաստային զուգորդությամբ է Սարգսյանը պատկերել Մուշը, Զեյթունը, Գյումրին, Կարինը և այլ քաղաքներ։ Աստվածաշնչյան և փիլիսոփայական իմաստավորումներով նշանագրել-երփնագրել է սիրո և ազգ-մշակույթ-մարդ փոխհարաբերությունները։ Գեղանկարների շարք
Արտաքին հղումներ
Կատեգորիա:1956 ծնունդներ Կատեգորիա:Հոկտեմբերի 20 ծնունդներ Կատեգորիա:Հայ նկարիչներ Կատեգորիա:Գյումրի քաղաքում ծնվածներ Կատեգորիա:ՀՀ վաստակավոր նկարիչներ
Ջարեն Լյուիսոն
Ջարեն Լյուիսոն (Jaren Lewison, ), ամերիկացի դերասան, որն առավել հայտնի է «Ես երբեք չեմ․․․» հեռուստասերիալում կատարած Բեն Գրոսի դերով ։
Վաղ կյանք և կարիերա
Ծնվել և մեծացել է Տեխաս նահանգի Դալաս քաղաքում՝ հրեաների ընտանիքում։ Ունի մեկ քույր՝ Միքայելան ։
14 տարի հաճախել է Լևին Ակադեմիա՝ պահպանողական հրեական ցերեկային դպրոց Դալասում, որտեղ մայրը դասավանդում էր մանկապարտեզում։ 2019 թվականին ավարտել է Տեխաս նահանգի Ռիչարդսոն քաղաքի Փիրս ավագ դպրոցը ։ Ավագ դպրոցում եղել է համալսարանական ֆուտբոլի թիմի ավագը և փաուերլիֆթեր ։ Նաև զբաղվել է թատրոնով։ Ավագ հասակում մարմնավորել է Ուիլյամ Շեքսպիրին՝ 1998 թվականին նկարահանված «Սիրահարված Շեքսպիրը» ֆիլմի դպրոցական ներկայացման մեջ։ Ներկայացումն ընտրվել է 2019 թվականի Թեսպյան միջազգային փառատոնում ելույթի համար ։
2019 թվականին սկսել է հաճախել Հարավային Կալիֆոռնիայի համալսարանի քոլեջը, որն ավարտել է 2022 թվականին հոգեբանության բակալավրի կոչումով՝ անչափահասների հետ դատական և քրեագիտության ոլորտում։ Հարավային Կալիֆոռնիայի համալսարանում սովորելու հետ համատեղ նկարահանվել է նաև «Ես երբեք չեմ․․․» հեռուստասերիալում։
Դերասանական կարիերա
Դերասանական գործունեությունը սկսել է հինգ տարեկանից, երբ նրան հանձնել են թատերական խմբակը, ինչն էլ ավելի է կապել նրան դերասանական արվեստի հետ։ Դալլասի կինոյի և հեռուստատեսային գործակալի հետ պայմանագիր կնքելուց հետո՝ «Բարնին և ընկերները» հեռուստասերիալում ստացել է իր առաջին դերը՝ Ջոշուան, որին նա մարմնավորել է տարբեր էպիզոդներում և տեսահոլովակներում՝ 2008-2011 թվականներին ։ Դերակատարում է ունեցել համաշխարհային ճանաչում ունեցող ֆիլմերում և հեռուստասերիալներում։ «Դու ես բռնում» ֆիլմում կատարել է Էդ Հելմսի մարմնավորած Հոգի կերպարին՝ երիտասարդ տարիքում ։
Նեթֆլիքսով հեռարձակվող՝ Լենգի Ֆիշերի և Մինդի Քալինգի հեղինակային «Ես երբեք չեմ․․․» հեռուստասերիալում մարմնավորած Բեն Գրոսի կերպարը հանդիսանում է նրա ամենամեծ դերը ։
Արտաքին հղումներ
Կատեգորիա:Ամերիկացի հեռուստատեսային դերասաններ Կատեգորիա:Ամերիկացի կինոդերասաններ Կատեգորիա:21-րդ դարի ամերիկացի դերասաններ Կատեգորիա:Հարավային Կալիֆոռնիայի համալսարանի շրջանավարտներ Կատեգորիա:Ամերիկացի տղա երեխա դերասաններ
Ապուշը (հեռուստասերիալ)
«Ապուշը» («Idіot») ռուսական դրամատիկ հեռուստասերիալ է ռեժիսոր Վլադիմիր Բորտկոյի կողմից՝ հիմնված Ֆյոդոր Դոստոևսկու համանուն վեպի վրա ։
«Ապուշը» հեռուստասերիալը բաղկացած է տասը դրվագից, արտադրվել է 2003 թվականին «Studio 2-B-2 Entertainment» կինոընկերության կողմից « Ռոսիա » հեռուստաալիքի պատվերով։
Սյուժե
Իշխան Լև Նիկոլաևիչ Միշկինը (Եվգենի Միրոնով), Շվեյցարիայի հոգեբուժական կլինիկայում երկարատև բուժումից հետո վերադառնում է Սանկտ Պետերբուրգ։ Գնացքում նա հանդիպում է Պարֆյոն Ռոգոժինին (Վլադիմիր Մաշկով)՝ հարուստ վաճառականի որդուն, ով հոր մահից հետո հսկայական հարստություն է ժառանգել։
Խարդավանքը պտտվում է Նաստասյա Ֆիլիպովնայի (Լիդիա Վելեժևա) և գեներալ Էպանչինի քարտուղար Գանի Իվոլգինի ( Ալեքսանդր Լազարև կրտսեր) պլանավորված ամուսնության շուրջ։
Նաստասյա Ֆիլիպովնան, որին ապահովում էր մեծահարուստ կամավոր Տոցկին, ով գայթակղել էր նրան դեռահասության տարիներին՝ լինելով նրա խնամակալը, հոգու խորքում իրեն «ընկած կին» է համարում։ Գանյան, փորձելով փախչել իր փարվենյուի դերից, մտադիր է «փողի համար ամուսնանալ»։
Նաստասյա Ֆիլիպովնայի ճակատագիրը, ողբերգական և սարսափելի, միաժամանակ, չափազանց հետաքրքրում է արքայազնին։ Այս կնոջ շրջապատում բոլորը կարծես խելագարվում են և միմյանցից վարակվում նրա հանդեպ կրքով։ Այս ճակատագրից չի խուսափում նաև Միշկինը։ Ամեն ինչ բարդանում է նրանով, որ Ագլայա Էպանչինան որոշում է, որ սիրում է արքայազնին և պատրաստ է պայքարել իր մրցակցի հետ հանուն այս սիրո։
Նուրբ և անկեղծ արքայազն Միշկինը, որը լավագույնի մի տեսակ կատալիզատոր է բոլոր այն մարդկանց հոգիներում, որոնց հանդիպել է Պետերբուրգում, այնուամենայնիվ, նա չի կարող որևէ բան դեպի լավը փոխել։
Պատմությունն ավարտվում է ողբերգական. Նաստասյա Ֆիլիպովնան մահանում է Ռոգոժինի ձեռքով, ով սարսափելի խանդում է իրեն մյուս տղամարդկանց հանդեպ, իսկ արքայազն Միշկինը, չդիմանալով այդ ամենին, նորից ընկնում է խելագարության մեջ և բուժվում Շվեյցարիայում, որտեղ Լիզավետա Պրոկոֆևնան այցելում է նրան։
Հղումներ
Կատեգորիա:Ռուսական հեռուստասերիալներ Կատեգորիա:Ռուսական դրամա ֆիլմեր Կատեգորիա:Գրքերի էկրանավորումներ Կատեգորիա:Ֆիլմեր, որոնց գործողությունները տեղի են ունենում Ռուսաստանում
Տրդատ ճարտարապետ
Տրդատ ճարտարապետ (շուրջ 940 - մահվան թվականն անհայտ է, հավանաբար՝ 1020 թ. հետո), Բագրատունի հարստության դարաշրջանի հայ ճարտարապետ և քանդակագործ։ Շինարարություն է ծավալել հիմնականում Շիրակում։ Նրանից հետո, երբ Աշոտ Գ թագավորը 961 թ. տեղափոխեց մայրաքաղաքը Կարսից Անի, այնտեղ տեղափոխվեց նաև կաթողիկոսական աթոռը։ Տրդատը կառուցեց Անիի մայր տաճարը և կաթողիկոսարանի շենքը։ Ըստ հայ պատմիչների (Ստեփանոս Տարոնեցի և այլք) վկայության, այն բանից հետո, երբ Կոստանդնուպոլսում երկրաշարժից հետո փլվել է Սբ. Սոֆիայի մայր տաճարի գմբեթը, Տրդատն է հրավիրվում այն վերականգնելու համար։ Նա գմբեթը կառուցում է 4 մույթերի (սյուների) վրա, տալով նրան հայկական ճարտարապետական ոճ, ապա կամարի վրա հայերեն տառերով գրում է Տրդատ ։ Այդ աշխատանքներն ավարտվում են 994 թ.։
Վավեր վկայություններ կան, որ նա կառուցել է Արգինայի կաթողիկոսարանի Կաթողիկե եկեղեցին (973–977), Գագկաշեն Սբ. Գրիգոր եկեղեցին (1001–10, Գագիկ Ա Բագրատունի թագավորի հանձնարարությամբ)։ Տրդատին է վերագրվում Հաղպատի վանքի ամենահին եկեղեցու՝ Սբ. Նշանի, Սանահինի վանքի Սբ. Ամենափրկիչ, Մարմաշենի վանքի գլխավոր եկեղեցին, Անիի Սբ. Փրկիչ եկեղեցին, Արգինայի կաթողիկոսարանի համալիրը, Անիի Սմբատաշեն պարիսպի և այլ հուշարձանների կառուցումը։
Կյանքը
Տրդատի կյանքի մասին մեզ հասել են խիստ սահմանափակ տեղեկություններ։ Առանձին և կցկտուր տեղեկություններ է հաղորդում 11-րդ դարի պատմիչ Ստեփանոս Ասողիկ Տարոնեցին՝ իր «Տիեզերական պատմության» մեջ։ Տրդատի կյանքը համընկել է Հայաստանի բարգավաճման ժամանակաշրջանին, երբ Հայաստանն ազատվել էր արաբական խալիֆաթի գերիշխանությունից, և նպաստավոր պայմաններ էին ստեղծվել երկրի զարգացման համար։ Այս ընթացքում էր, որ Բագրատունյաց Հայքի մայրաքաղաքը դարձավ Անին, որտեղ մեծ թափով սկսվեցին շինարարական աշխատանքները։ Մինչ այդ, արաբական արշավանքներից ավերված երկիրն այժմ արագորեն վերականգնվում էր, և կառուցվում ու վերակառուցվում էին զանազան շինություններ։ Եվ Տրդատ Ճարտարապետն իր գործուն մասնակցությունը բերեց երկրում ծավալվող շինարարությանը՝ հատկապես Անիում և Շիրակ գավառում, որտեղ բնակվում էր։